Diari Oficial de la Generalitat Valenciana


Sumari del DOGV 10258, del 17-02-2025 (2025/2465)

ANUNCI pel qual se sotmeten a informació pública les sol·licituds d'autorització administrativa prèvia i autorització administrativa de construcció, corresponents a una central fotovoltaica denominada “FV HILATURAS SUELO” i la seua infraestructura d'evacuació, amb potència a instal·lar 4,5 MW, a situar en els termes municipals de Mutxamel (Alacant) ATALFE/2024/25/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10862

Data del DOGV
:   17-02-2025

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2025/2465

CVE
:   PCEP-A-0929-1170

Data del document
:   03-02-2025

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

–  el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,

– la Llei 24/2013 de 26 de desembre, del sector elèctric,

– el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,

– la Llei 21/2013, de 9 de desembre, d'avaluació,

– la Llei 3/2014, d'11 de juliol, de vies pecuàries de la Comunitat Valenciana,

– la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,

– i la Llei 39/2015, d'1 d'octubre, del procediment administratiu comú de les administracions públiques,

se sotmeten a informació pública les sol·licituds d'autorització administrativa prèvia i d'autorització administrativa de construcció de la instal·lació elèctrica que s'indica:

Peticionari: Hilaturas Miel, SL (CIF: B-13017892) amb domicili social en partida Benesiu, 35. 03155 Mutxamel (Alacant).

Tipus de central elèctrica: central fotovoltaica denominada “FV Hilaturas Suelo”, amb potència a instal·lar 4,5 MW, incloses les seues infraestructures d'evacuació.

Emplaçament grups generadors: parcel·les 95, 96, 97, 98, 99, 102, 103, 118, 119, 120 I 121 del polígon 8; PD Industrial 5 sòl del terme municipal de Mutxamel (Alacant).

Emplaçament de la línia d'interconnexió: PD Industrial 5 sòl i PD Industrial 10 del terme municipal de Mutxamel (Alacant).

Emplaçament/ubicació del CS i la línia que se cedirà al gestor de la xarxa, I-DE Redes Eléctricas Inteligentes, SAU, PD Industrial 10 del terme municipal de Mutxamel (Alacant).

Òrgan competent per a autoritzar la instal·lació: Servici Territorial d'Indústria, Energia i Mines d'Alacant.

Documents sotmesos a informació pública:

– Projecte. Denominació: “Projecte d'instal·lació solar fotovoltaica de connexió a xarxa de potència, situada en PD Industrial 5 sòl i parcel·les 95, 96, 97, 98, 99, 102, 103, 118, 119, 120 i 121 del polígon 8, Mutxamel, Alacant “FV Hilaturas Suelo”.

– Projecte infraestructura d'evacuació. Denominació: “Projecte de línia aerosubterrània d'alta tensió de 20 kV per a connexió de centre de seccionament amb xarxa d'empresa distribuïdora per a evacuació de la planta solar fotovoltaica “FV Hilaturas Suelo” ED.3”.

– Estudi d'impacte ambiental.

– Estudi d'integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i entorn afectat.

– Plec general de normes de seguretat en prevenció d'incendis forestals (inclòs en el projecte de la planta generadora).

– Separates dirigides a:

> ![](https://dogv.gva.es/publicaciones/imagesSF/2025/2/12/1226197/punto.gif)     Conselleria de Política Territorial, Obres Públiques i Mobilitat.

> ![](https://dogv.gva.es/publicaciones/imagesSF/2025/2/12/1226197/circulo.gif)     Ajuntament de Mutxamel.

> ![](https://dogv.gva.es/publicaciones/imagesSF/2025/2/12/1226197/circulo.gif)     Confederació Hidrogràfica del Xúquer, OA.

> ![](https://dogv.gva.es/publicaciones/imagesSF/2025/2/12/1226197/circulo.gif)     Conselleria de Medi Ambient, Aigua, Infraestructures i Territori.

> ![](https://dogv.gva.es/publicaciones/imagesSF/2025/2/12/1226197/circulo.gif)     i-DE Redes Eléctricas Inteligentes SAU.

Pressupost d'execució material de la instal·lació: 1.550.272,13 €.

Característiques principals:

Instal·lació fotovoltaica: La central fotovoltaica denominada "FV Hilaturas Suelo" de 4,5 MWp, està composta per un camp generador de 9520 mòduls fotovoltaics de 550 Wp de guany màxim, muntats sobre una estructura fixa. Estos mòduls fotovoltaics es connecten amb 14 inversors de 330 kWn, dels quals 2 estaran limitats de fàbrica a 270 kWn, la qual cosa suposa una potència nominal d'inversors de 4,5 MW. Al seu torn els inversors es connecten amb 2 transformadors d'elevació de la tensió, amb una relació de transformació de 800V a 20kV.

El traçat de la línia subterrània interior projectada s'iniciarà en el primer centre de transformació, es connectarà amb el segon centre de transformació amb un conductor tipus HEPRZ1 12/20 KV 3x1x240mm² de 203 m de longitud i finalitzarà en el centre de protecció i mesura (CPM) en la mateixa parcel·la amb conductor tipus HEPRZ1 12/20 KV 3x1x240mm² de 101,57 m de longitud.

Des del CPM es realitzarà una línia subterrània de 20 kV amb conductor  tipus HEPRZ1 12/20 KV 3x1x240mm² de 228,25 m de longitud a connectar amb el Centre de Seccionament que se cedirà al gestor de la xarxa, entre els suports número 411365 (5529685) i 502068 (5537610), amb codi d'identificador únic 6543664 i coordenades en el sistema ETRS 89 (FUS 30): [X=723065,13 m; Y=4256489,52 m], de la línia 10 –           PEÑETAS de 20 kV de l’ST EL CANTALAR (20 kV).

La documentació serà exposada per a consulta pública en la següent adreça electrònica:

<http://cindi.gva.es/web/energia/alacant>, en castellà i <http://cindi.gva.es/va/web/energia/alacant>, en valencià, en l'apartat «Informació pública», disponible l'endemà de la publicació.

Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència reduïx a la mitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la citada llei.

El que es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en l'adreça electrònica indicada <https://cindi.gva.es/es/web/energia/alacant>, així com dirigir al citat servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d'este anunci, les quals es podran presentar via telemàtica a través de la seu electrònica de la Generalitat, accedint al següent enllaç

<https://www.gva.es/es/inicio/procedimientos?id_proc=15005&version=amp>, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 3 de febrer de 2025

Sara Blanes Bas

Cap del Servici Territorial d'Indústria, Energia i Mines d'Alacant